බැංකුවලට අලුතින්  ඇමරිකානු ඩොලර් ගලා ඒමක් සිදුවී ඒවායින් ස්වෛරිත්ව බැඳුම්කර (sovereign bonds) මිලදී ගැනීමක් මිස, දැනට බැංකු සතු ඩොලර්වලින් ස්වෛරිත්ව බැඳුම්කර මිලදී ගැනීම මහ බැංකුව තවදුරටත් අත්හිටුවා තිබෙනවා.මහ බැංකුව ඊයේ(19) නිකුත් කළ නිවේදනයක දැක්වෙන්නේ, වාණිජ බැංකු සහ ජාතික ඉතිරිකිරීමේ බැංකුව "ශ්‍රී ලංකා ජාත්‍යන්තර ස්වෛරී බැඳුම්කර"(ISB ) මාස තුනක කාලයක් සඳහා මිලදී නොගත යුතු බවයි.රුපියල කඩාවැටීම නිසා විදේශ විනිමය හිඟයක් ඇතිවීමෙන් පසු මාර්තු 19 වන දිනද  මහ බැංකුව විසින් ස්වෛරී බැඳුම්කර මාස තුනක් සඳහා සම්පූර්ණයෙන්ම තහනම් කර තිබුනා.එහෙත්, නව ඩොලර් නව ගලා ඒමක් සිදුවන්නේ නම්, ස්වෛරී බැඳුම්කර මිලදී ගැනීමට බැංකුවලට අවසර හිමිවනවා.මෙමගින් දේශීය බැංකුවලට මෙන්ම මහා භාණ්ඩාගාරයට ද වාසිදායක වනු ඇති බවයි ආර්ථික විශ්ලේෂකයන් පෙන්වා දෙන්නේ.